98. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 41823/625 της 1/18 Νοεμ. 1978 (ΦΕΚ Β΄ 1011) Περί προϋποθέσεως στεγάσεως και σιτίσεως των μαθητών Σχολών Μαθητείας του ΟΑΕΔ. Έχοντας υπόψη: α)Τις διατάξεις του άρθρου 7 του Ν. 700/77 «περί καθιερώσεως κινήτρων επαγγελματικής καταρτίσεως εργατικού δυναμικού και ρυθμίσεως συναφών θεμάτων». β)Την απόφασή μας με αριθ. 20743/260/28.9.78, με την οποία καθορίσθηκαν οι προϋποθέσεις και όροι στεγάσεως και σιτίσεως των παρακολουθούντων προγράμματα Μαθητείας στις εκπαιδευτικές μονάδες του ΟΑΕΔ, που δημοσιεύθηκε στο ΦΕΚ 831/Β/28.9.1978. γ)Την αναφορά του Οργανισμού Απασχολήσεως Εργατικού Δυναμικού (ΟΑΕΔ) με αριθ. 81510/31. 10.1978, αποφασίζουμε: 1.Ορίζουμε ότι η απόφασή μας αριθ. 20743/ 260/28.9.78 με την οποία καθορίσθηκαν οι προϋποθέσεις και όροι στεγάσεως και σιτίσεως των παρακολουθούντων προγράμματα μαθητείας στις εκπαιδευτικές μονάδες του ΟΑΕΔ, που δημοσιεύθηκε στο ΦΕΚ 831/Β/28.9.1978, θα ισχύσει από το Σχολικό έτος 1979-1980. 2.Ορίζουμε επίσης ότι για το έτος 1978-1979, για το θέμα της στεγάσεως και σιτίσεως των μαθητών Σχολών Μαθητείας του ΟΑΕΔ, θα εξακολουθήσουν να ισχύουν οι αποφάσεις του Δ.Σ του εν λόγω Οργανισμού, με αριθ. 751/43/12.6.1970, 1682/91/13.4. 1971, 580/33/13.2.1973, 1136/65/20.7.73, 1311/76/ 14.9.1973 και 1832/104/31.1.1974. 3.Η απόφαση αυτή να εκτελεσθεί από τη κοινοποίησή της και να δημοσιευθεί στην Εφημερίδα της Κυβερνήσεως.  Η απόφαση αυτή να δημοσιευθεί στην Εφημερίδα της Κυβερνήσεως. 